CELEX: 32021R0645
Language: sl
Date: 2021-04-15 00:00:00
Title: Izvedbena uredba Komisije (EU) 2021/645 z dne 15. aprila 2021 o spremembi Priloge I k Uredbi (EU) št. 605/2010 glede seznama tretjih držav ali njihovih delov, iz katerih je odobren vnos pošiljk surovega mleka, mlečnih proizvodov, kolostruma in proizvodov na osnovi kolostruma v Evropsko unijo (Besedilo velja za EGP)

20.4.2021   
               
               
                  SL
               
               
                  Uradni list Evropske unije
               
               
                  L 133/29
               
            
         IZVEDBENA UREDBA KOMISIJE (EU) 2021/645
         z dne 15. aprila 2021
         o spremembi Priloge I k Uredbi (EU) št. 605/2010 glede seznama tretjih držav ali njihovih delov, iz katerih je odobren vnos pošiljk surovega mleka, mlečnih proizvodov, kolostruma in proizvodov na osnovi kolostruma v Evropsko unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti uvodnega stavka člena 8 ter člena 8(1) in (4) in člena 9(4) Direktive,
         ob upoštevanju naslednjega:
         
                     (1)
                  
                  
                     Uredba Komisije (EU) št. 605/2010 (2) določa javnozdravstvene pogoje, pogoje zdravstvenega varstva živali in zahteve za izdajo spričeval za vnos pošiljk surovega mleka, mlečnih proizvodov, kolostruma in proizvodov na osnovi kolostruma v Unijo ter seznam tretjih držav, iz katerih je odobren vnos takih pošiljk v Unijo.
                  
               
                     (2)
                  
                  
                     V Prilogi I k navedeni uredbi je naveden seznam tretjih držav ali njihovih delov, iz katerih se odobri vnos pošiljk surovega mleka, mlečnih proizvodov, kolostruma in proizvodov na osnovi kolostruma v Unijo, z navedbo vrste obdelave, ki se zahteva za take proizvode.
                  
               
                     (3)
                  
                  
                     Postopek, da se Moldaviji dovoli izvoz mleka in mlečnih izdelkov v Unijo, je v teku in bo pravočasno zaključen. Medtem ko je navedeni postopek v teku, je Moldavija vložila zahtevek za dovoljenje za tranzit skozi Unijo sladoleda, za katerega se šteje, da ni trajni sestavljeni proizvodi, ki vsebuje mlečne proizvode. Za izdajo navedenega dovoljenja je Moldavija vložila zahtevek za uvrstitev v stolpec C Priloge I k Uredbi (EU) št. 605/2010 kot tretja država, katere surovo mleko in mlečni proizvodi so bili obdelani v skladu z navedeno uredbo (obdelava „C“), da se zmanjša tveganje širjenja slinavke in parkljevke prek mlečnih proizvodov.
                  
               
                     (4)
                  
                  
                     Glede na jamstva, ki so jih dali pristojni organi Moldavije o pravilni uporabi obdelave „C“ za mlečne proizvode, vsebovane v sestavljenih proizvodih, je primerno Moldavijo uvrstiti v stolpec „C“ Priloge I k Uredbi (EU) št. 605/2010.
                  
               
                     (5)
                  
                  
                     Ta vključitev v stolpec „C“ Priloge I ne bi smela vplivati na obveznosti, ki izhajajo iz drugih določb zakonodaje Unije v zvezi z uvozom v Unijo in dajanjem na trg v Uniji proizvodov živalskega izvora, zlasti tistih glede uvrstitve na sezname obratov iz člena 5 Delegirane uredbe Komisije (EU) 2019/625 (3).
                  
               
                     (6)
                  
                  
                     Uredbo (EU) št. 605/2010 bi bilo zato treba ustrezno spremeniti.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            V tabeli iz Priloge I k Uredbi (EU) št. 605/2010 se za vnosom za „MA-Maroko“ vstavi naslednji vnos:
            
               
                           „MD
                        
                        
                           Moldavija
                        
                        
                           0
                        
                        
                           0
                        
                        
                           +“
                        
                     
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 18, 23.1.2003, str. 11.
         
            (2)  Uredba Komisije (EU) št. 605/2010 z dne 2. julija 2010 o pogojih zdravstvenega varstva živali, javnozdravstvenih pogojih in veterinarskih spričevalih za vnos surovega mleka, mlečnih proizvodov, kolostruma in proizvodov na osnovi kolostruma, namenjenih za prehrano ljudi, v Evropsko unijo (UL L 175, 10.7.2010, str. 1).
         
            (3)  Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).